આ સેમીનારને દિપ પ્રગટાવી ખુલ્લો મૂકતા નાયબ જિલ્લા ચૂંટણી અધિકારી વી.એમ. રાજપૂતે જણાવ્યું હતું કે, ચૂંટણીમાં મતદાન એ દરેક નાગરિકનો પાયાનો હકક છે અને તે માટે દિવ્યાંગજનોને પડતી મૂશ્કેલીઓ, તેઓની ચૂંટણી પ્રક્રિયામાં સક્રિય ભાગીદારી અને સૂચનો માટેનો આ એક દિવસીય સેમિનાર યોજવામાં આવ્યો છે. આ સેમિનારના માધ્યમથી જિલ્લામાં વસતા દિવ્યાંગજનોની ભાગીદારી ચૂંટણી પ્રક્રિયામાં સો ટકા થાય અને તેઓને પડતી મુશ્કેલીઓનું સરળતાથી અને ઝડપી નિકાલ કરી શકાય તે ઉચ્ચ હેતુ રહેલો છે.